paragraph_text: Marina Viktorovna Logvinenko (Šahti, 1. rujna 1961.), sovjetska i ruska športska streljašica, dvostruka olimpijska i petnaesterostruka svjetska prvakinja u disciplinama zračni pištolj 10 metara i pištolj 25 metara. Natjecala se na četirima Olimpijskim igrama te osvojila pet odličja pod zastavom triju zemalja: Sovjetskog saveza, Ujedinjenog olimpijskog tima i Rusije. Jedina je športašica koja je osvojila dva pojedinačna zlatna odličja u streljaštvu na istim Olimpijskim igrama.